Džonatans Kims

Džonatans Juns "Džonijs" Kims (Jonathan Yong "Jonny" Kim; dzimis ) ir ASV astronauts, Jūras kara flotes leitnants kommanders, ārsts.

 Bērnība 
Džonatans Kims piedzima  Losandželosā. Viņa vecāki 1980. gadu sākumā bija emigrējuši no Dienvidkorejas, un viņa tēvs bija ieguvis tikai vidusskolas izglītību. Ģimene atvēra alkoholisko dzērienu veikalu Losandželosas dienvidos, un viņa māte strādāja par sākumskolas skolotājas vietnieci.

2020. gadā laikraksts The Chosun Ilbo ziņoja, ka pusaudža vecumā Kims bija cietis no sava tēva vardarbības ģimenē; 2002. gada februārī Kima tēvu pēc draudiem ģimenei ar ieroci viņa bēniņos nošāva policija.

 Izglītība 
2002. gadā Džonatans Kims absolvēja Santamonikas vidusskolu, kur ieguva augstas atzīmes klasēs, vienlaikus viņš nodarbojās ar peldēšanu un ūdenspolo.

2012. gadā Sandjego Universitātē Kims ar izcilību ieguva bakalaura grādu matemātikā.
2016. gadā viņš ieguva medicīnas doktora grādu Hārvarda Medicīnas skolā. Kims bija Peta Tillmana fonda Tillman Scholar stipendiāts. 2017. gadā Kims pabeidza medicīnisko praksi neatliekamās medicīniskās palīdzības jomā Masačūsetsas Vispārējā slimnīcā un Brigham and Women's slimnīcā.

 Militārais dienests 
16 gadu vecumā Džonatans Kims uzzināja un nolēma kļūt par Jūras spēku Īpašās kaujas vienības (SEAL) karavīru, tādēļ viņš atlikušos vidusskolas gadus veltīja fiziskajai sagatavošanai, lai sagatavotos Īpašās kaujas vienības apmācības prasībām. Par šo lēmumu Kims bija teicis: "Iestāties Jūras kara flotē bija labākais lēmums, kādu jebkad dzīvē esmu pieņēmis, jo tas pilnībā pārveidoja to bailīgo zēnu, kuram nebija nekādu sapņu, par cilvēku, kurš sāka ticēt sev."

2002. gadā Kims iestājās ASV Jūras kara flotē. Kims pabeidza Īpašās kaujas vienības apmācību un tika norīkots uz SEAL 3. vienību ar kvalifikācijas pakāpi "Īpašo kauju operators". Viņš divas reizes bija dislocēts Vidējos Austrumos un piedalījās vairāk nekā 100 kaujas uzdevumos kā kaujas mediķis, snaiperis, navigators un punkta ieņēmējs.
2009. gadā Kims tika uzņemts STA-21 virsnieku sagatavošanas programmā.
Pēc Sandjego Universitātes absolvēšanas 2012. gadā Kimu pārcēla no Jūras spēku rezerves virsnieku apmācības korpusa uz Medicīnas korpusu, un viņš iestājās Hārvarda Medicīnas skolā.

2022. gada 6. jūnijā Kims veica savu pirmo patstāvīgo lidojumu ar lidmašīnu Beechcraft T-6 Texan II Jūras kara flotes Gaisa spēku Aviācijas mācību pavēlniecībā, kas bija daļa no kopējā apmācību režīma ASV Jūras kara flotes un NASA astronautiem, kuriem nebija iepriekšējās militārā pilota pieredzes. 2023. gada martā Kims oficiāli pabeidza lidojumu apmācību Jūras kara flotes Aviācijas stacijā Vaitingfīldā, iegūstot reti sastopamo divkāršo — gan aviācijas ķirurga, gan jūras kara aviācijas pilota — diplomu.

 NASA karjera 
Studējot Hārvarda Medicīnas skolā, Kims iepazinās ar astronautu, ārstu Skotu Parazinski, kurš viņu iedvesmoja pieteikties astronauta kandidāta uzņemšanā.
2017. gada 7. jūnijā Džonatans Kims bija viens no divpadsmit kandidātiem, kas tika izvēlēts no vairāk nekā  pretendentiem, lai pievienotos NASA 22. astronautu grupai.
Pēc pamata vispārējās kosmiskās sagatavošanas kursa 2020. gada 10. janvārī viņam piešķīra astronauta kvalifikāciju.

2020. gada 9. decembrī NASA oficiāli paziņoja, ka Kims kopā ar 17 citiem astronautiem trenēsies pirmajiem nolaišanās lidojumiem uz Mēnesi Artemis programmā. 2023. gada jūlijā viņš pildīja operāciju virsnieka pienākumus, atbalstot kosmisko apkalpju operācijas.

2024. gada augustā NASA paziņoja, ka Kims tiks iekļauts Starptautiskās kosmosa stacijas (SKS) 72. un 73. ekspedīcijas apkalpē.

Džonatana Kima pirmais kosmiskais lidojums sākās 2025. gada 8. aprīlī, ar kosmosa kuģi Sojuz MS-27 dodoties uz Starptautiskajā kosmosa staciju.

 Kosmisko lidojumu kopsavilkums 
  Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes 1. Sojuz MS-27   Sergejs RižikovsAleksejs Zubrickis Lidojuma inženieris  SKS-72,  SKS-73

 Ārējās saites 

 Jonny Kim NASA 
 Джонатан Йон Ким astronaut.ru 

Kategorija:ASV astronauti
Kategorija:NASA astronauti
Kategorija:ASV mediķi